
ASUPRA PRESENŢEI CALLOVIANULUI IN CARPAT1I R0MÂNESC1 

DK 

D-l I. SIMIONESCU (Viena) 



In scurta dare de semă asupra cercetărilor făcute în vara acesta, în 
basenul Dîmbovicioareî (1) am atras atenţiunea asupra unor calcarurî cu 
totul deosebite de acela ce formeza mai în întregime munţii localităţii 
studiate. Ele apar pe o mică întindere la obîrşia pîrîuluî ce se scurge 
din Graiul Lupului un mic deal ce prelungesce Măgura către Rîuşora. 
Apucând de la Rucăr pe stînga acestui rîu, se ajunge la gura Văei Lu- 
pului săpată cu totul în şisturi cristaline. La o mică distanţă în susul 
acestei rîpe, nisce îngrămădiri de bolovani rotundiţî, atrag atenţiunea. 
Eî sunt aduşi de ploile ce vin din deal, şi rupţi din puhoiele ce nu de- 
parte se arăt la ivelă. Orînduirea bolovanilor, ne pote da o idee şi de 
orînduirea păturilor. 

De-asupra şisturilor cristaline apar nisce calcarurî roşietice, colorate în 
parte chiar cărămiziu şi străbătut de numerose vine de calcit. In parte 
aceste calcarurî conţin numeroşi crinoidî. Ele sunt acoperite de alte 
calcarurî, compacte, gălbui şi cu silice. 

In fine, vîrful dealuluî e format din nisce greşuri calcarose aprdpe o- 
olitice, străbătute şi ele de calcit. 

Fosile am găsit atât în calcarurile roşii de la basă cât şi în cele din 
vîrf. Pe când însă cele d'întâî lăsă să fie în parte cu siguranţă deter- 
minate, cele din urmă prin reaua lor păstrare abea fac posibilă denu- 
mirea generică. 

Determinarea, făcută în institutul paleontologic al Universităţeî din 
Viena, mi -a dat următorele forme: 
Sphenodus longidens Ag. 
Belemnites semihastatus Blainv. 
Rhacophyllites tortisulcatus d'Ord. 
Phylloceras ptychoicum Quenst. 
Lima (Plagiostoma) nipicola Uhl. 
Astarte cf. subterminalis Mstr. 
Terebratula dorsoplicata Sucss. 
Valdheimia mărgărita Oppel. 
Rhynconella penninica Uhl, 

» Hatismanni Zeuschner* 

» Zisa Oppel. 



(1) Buletinul soc. scinţ. 1897, No. 5 p. 454. 

In afară de aceste se maî întîlnesc, reu păstrate, numerose bivalve cu 
ornamentaţiune fină a scoicilor. 

Unele din formele arătate, aduc aminte pe acele găsite în unele locuri 
în păturile de Klaus (Klausschichten) a căror delimitare nu este încă 
făcută. Cu atât maî mult acestă apropiere de vîrstă s'ar putea face cu 
cât păturile de Klaus sunt bine desvoltate în S. O. Transilvaniei. Herbich (1) 
le-a făcut cunoscut în Nagyhagymâs; Hauer şi Suess (2) a descris fauna 
de la Vestul Bucegilor; în timpul din urmă Redlich (3) a atras atenţi- 
unea asupra bogatei faune de la Strunga, cam 30 km. spre est de Rucăr. 
In ultimele luni, avui ocasiunea să studiez mai de aprope multe din for- 
mele de la Strunga, culese pentru museele universităţei şi museul imperial 
din Viena. Nici o asemenare nu există între acestă faună şi cea din 
Valea Lupului. Dintre Ammoniţiî ce aprope esclusiv constituesc fauna 
de la Strunga, nici unul nu se găsesce în calcarul roşiu de lîngă Rucăr- 
Tot aşa se pare a fi şi cu brachiopodele. Redlich citează numai Tere- 
bratula ventricosa Ziet, iar eu găsii şi Rhynconella coaretala var, MisceV.a 
oppel. Ambele nu se întîlnesc între formele maî sus citate. 

Aşa dar este esclusă vîrsta păturilor de Klaus pentru calcarurile roşij 
din Valea Lupului, care par a fi maî recente. 

Un punct de comparaţie îmi procură lucrarea d-luî Prof. U/ilig, asupra 
faunei calloviene din Babierzowka lângă Neumarkt în Galiţia de Vest (4) 
în care se cuprinde maî tote formele înşirate maî sus. Acele chiar cari 
acolo nu se întîlnesc (Ter. dorsoplicata, Valdh. mărgărita) sunt carac- 
teristice aiurea (Francia, Vils) depositelor calloviene. 

O analogă faună fu descrisă în ultimul timp de către Parona din 
Acque Fredde pe partea italienescă a lacului de Guarda (5). Scopul acestei 
notiţe ne fiind de cât de a face cunoscut presenţa acestor deposite cal- 
loviene şi în Carpaţiî românescî, îmi reserv dreptul de a veni asupra 
amănunţimilor de asemenare a faunei acestor diferite localităţi în lucrarea 
ce o pregătesc asupra constituţiei geologice a întregeî regiuni a basenuluî 
Dîmbovicioreî. 



(1) Szekler land p. 129. 

(2) Verhandlungen der k. k. geol. Reichsanstalt p. 1867, p. 28 şi 126. 

(3) Ibid. 1896 p. 69. 

(4) Iahrbuch der k. k. geol. Reichsanstalt Bd. XXVIII 1878 p. 641; Bd. XXXI 
1881 p. 381; Bd. XL, 1890 p. 

(5) Mem. Academia dei Linceî Serie 4 voi. VII, 1894. 



